**PATARIMAI TĖVAMS AUGINANTIEMS KALBOS IR KOMUNIKACIJOS SUTRIKIMŲ TURINTĮ VAIKĄ (MOKYKLINIS AMŽIUS)**

1. **Pasitikėkite savimi** - Jūs esate puikūs savo vaikų kalbos ugdytojai.

2. **Būkite geri klausytojai**, tikėkite savo vaikais ir jų galimybėmis.

3. **Kalbėkite** lėtai, aiškiai tarkite žodžius.

4. **Tarkite** garsą ir paaiškinkite, kad garsus tariame, o raides matome, jas rašome. Teisingai pateikite klausimą (koks pirmas garsas yra žodyje, kokią pirmą raidę rašysime…).

5. **Mokykite** rasti garsą žodžio pradžioje, viduryje, pabaigoje, pieškite schemas. Pvz. (\_.\_\_\_\_\_\_\_\_\_\_) (\_\_\_\_\_\_\_.\_\_\_\_\_\_\_) (\_\_\_\_\_\_\_\_\_\_.\_)

6. **Bandykite** atlikinėti garsinės analizės ir sintezės pratimus (vardinkite žodžio garsus, iš raidelių dėkite žodžius).

7.**Tarkite** daugiaskiemenius žodžius, skaidykite juos skiemenimis.

8. Mokydamiesi raides, bandykite jas lipdyti iš plastilino, dėlioti iš gamtinių medžiagų (kaštonų, gilių, šakelių).

9. **Skatinkite** vaikus skaityti: galima skaityti tą patį tekstą kartu su vaiku, pavyzdžiui paeiliui po sakinį, gal net žodį…

10. **Išsiaiškinkite** teksto prasmę, kad skaitymas būtų sąmoningas.

11. Kalbėdami, aiškindamiesi nebijokite piešti, parodyti vaizdžiai.

12. **Sekite** pasakas, jas aptarkite. Bandykite išmokti pasekti.

13. **Mokykite** eilėraščių, elementarių, kad ir iš savo vaikystės.

14. **Minkite mįsles**, padėkite jas įminti, apibūdinant daiktą, tai yra ,,užvedant ant kelio”. Tai priklauso nuo jūsų fantazijos.

15. **Skaitykite** kartu su vaiku jo amžiui skirtas knygas. Knygos-geriausias būdas lavinti vaiko vaizduotę.

16. Matomus paveikslėlius knygose **aptarkite**, išsiaiškinkite žodžių prasmę, tardami žodžius keiskite balso intonaciją, rodykite judesius ir panašiai.

17. **Formuokite** regos, erdvės, laiko vaizdus.

18**. Mokykite** skirti dešinę, kairę kūno puses, tai įtvirtinkite atlikdami kitas užduotis.

19. **Dėkite daiktus** tarp dviejų-trijų daiktų (padėk parkerį knygos kairėje, o dešinėje-pieštuką ir panašiai).

20. **Dėliokite** dėliones, vartokite sąvokas: viršuje, apačioje, kairėje, dešinėje…

21. **Lankstykite** lapą į dvi, keturias dalis, įvardinkite dalių vietą (lapo kairės pusės viršus, apačia ir t.t.; galite paprašyti nupiešti nurodytoje dalyje).

22. **Turtinkite žodyną**. Prisiminkite sinonimus ir antonimus.

23. Namų aplinkoje **tvirtinkite** prielinksnius (ant stalo, į stalčių, virš spintelės ir panašiai), priešdėlius (apsiauk batus, užsimauk pirštinės apsivilk stiukę…)

24. **Nepamirškite pagirti** vaikų už pastangas, pasidžiaugti kartu su jais.